Σταθμός Κεραμεικός (Μετρό Αθήνας)

Ο Σταθμός Κεραμεικός είναι σταθμός του μετρό της Αθήνας, επί της γραμμής 3. Βρίσκεται στην Αθήνα και πήρε το όνομά του από την αθηναϊκή συνοικία του Κεραμεικού, την οποία εξυπηρετεί. Εγκαινιάστηκε στις 26 Μαΐου 2007. Είναι υπόγειος και διαθέτει δύο πλευρικές αποβάθρες. Μελλοντικά προβλέπεται να ανταποκρίνεται με τον Προαστιακό σιδηρόδρομο, εφόσον γίνει η υπογειοποίηση του τμήματος Ρουφ - Αθήνα.

Στον σταθμό, στο επίπεδο έκδοσης εισιτηρίων εκτίθεται το έργο «Διαστρωματώσεις-Ενεργειακές Εικόνες-XVI» του καλλιτέχνη Γιάννη Μπουτέα.https://www.ametro.gr/?page_id=116

 Ιστορικό 
Στη σχετική μελέτη Λεμπέση το 1957 υπήρξε χωροθέτηση παρακείμενου σταθμού με το όνομα Ιερά Οδός στη συμβολή Ιεράς Οδού και Κωνσταντινουπόλεως. Στα αρχικά σχέδια κατασκευής της γραμμής 3 του μετρό και κατά την αρχική περίοδο της κατασκευής του, ο σταθμός Κεραμεικού είχε χωροθετηθεί στη συμβολή της Ιεράς Οδού με την οδό Πειραιώς. Οι αρχαιολογικές ανασκαφές που προηγήθηκαν των έργων και ξεκίνησαν το 1992 διήρκεσαν πέντε χρόνια και ανέδειξαν στο συγκεκριμένο σημείο το δυτικό άκρο του νεκροταφείου του Κεραμεικού. Ύστερα από πολλές διαμάχες, το Κεντρικό Αρχαιολογικό Συμβούλιο αποφάσισε το 1997 να απαγορεύσει τη διέλευση της σήραγγας κάτω από το αρχαίο νεκροταφείο, για λόγους προστασίας του αρχαιολογικού χώρου, με αποτέλεσμα να μετατοπιστεί και η θέση του σταθμού, αν και το κέλυφός του είχε ήδη κατασκευαστεί. Το κέλυφος αργότερα μετασκευάστηκε σε υπόγειο πάρκινγκ.

Ο σταθμός μεταφέρθηκε στην περιοχή Γκάζι, δίπλα στον Κεραμεικό, ανάμεσα από το παλαιό εργοστάσιο φωταερίου και την σιδηροδρομική γραμμή Πειραιά - Πλατέος. Τότε αποφασίστηκε η μετονομασία του σταθμού στο όνομα Βοτανικός, η οποία οφειλόταν στον παρακείμενο Βοτανικό Κήπο.Χάρτης μετατόπισης το 1997 της αρχικής χάραξης της Γραμμής 3 από το Μοναστηράκι ως το Αιγάλεω στην νέα χάραξη που εγκαινιάσθηκε το 2000 αρχείο Ιδρύματος Κώστα Σημίτη τέως ΠΘ Κατά τη διαδικασία κατασκευής της γραμμής, όμως, αποφασίστηκε η τελική μετονομασία του σταθμού στο αρχικό του όνομα.

 Υπόγειος χώρος στάθμευσης 

Τον σταθμό εξυπηρετεί ένας υπόγειος σύγχρονος 5-όροφος χώρος στάθμευσης, χωρητικότητας 272 θέσεων. Ο χώρος στάθμευσης συνολικής ωφέλιμης επιφάνειας 8.143,50 τ.μ. άνοιξε για το κοινό το 2014, αφού μεσολάβησαν ορισμένα νομικά προβλήματα, καθώς δεν είχε ξεκαθαριστεί ποιός θα είχε το δικαίωμα διαχείρισης. Τελικώς, η άδεια λειτουργίας δόθηκε στην Αττικό Μετρό Α.Ε.https://www.dikaiologitika.gr/eidhseis/dhmosio/31141/ksekina-i-leitourgia-tou-parkingk-sto-stathmo-tou-metro-keramikos

 Σταθμός ανταπόκρισης με αστικά λεωφορεία και τρόλεϊ 
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 19 λεωφορειακές γραμμές και 3 γραμμές τρόλεϊ 1, 12, 21, 026, 035, 049, 057, 227, 400, 500, 790, 806, 811, 813, 815, 836, 837, 838, 856, 866, 876, 914

 Είσοδοι - Έξοδοι 
 Οδός Κωνσταντινουπόλεως
 Τεχνόπολις/Γκάζι

 Δομή σταθμού 

Επίπεδο
Ε0Επίπεδο οδούΕίσοδοι - ΈξοδοιΕπίπεδο
Ε-1Επίπεδο Διακίνησης ΕπιβατώνΕξυπηρέτηση πελατών, εκδοτήρια εισιτηρίων, επικύρωση εισιτηρίων.Επίπεδο
Ε-2Πλευρική αποβάθρα, οι θύρες ανοίγουν στα δεξιά του συρμού.Γραμμή 1 προς Δημοτικό Θέατρο (Ελαιώνας) ←Γραμμή 2 προς Αεροδρόμιο (Μοναστηράκι) →Πλευρική αποβάθρα, οι θύρες ανοίγουν στα δεξιά του συρμού.

 Παραπομπές 

Κεραμεικος
Κεραμεικος